Document ID: 32008R0635

UREDBA KOMISIJE (ES) št. 635/2008
z dne 3. julija 2008
o prilagoditvi kvot za ribolov trske v Baltskem morju (podrazdelki 25-32, vode ES), ki bodo dodeljene Poljski v letih 2008-2011 v skladu z Uredbo Sveta (ES) št. 338/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 23(1) Uredbe,
ob upoštevanju naslednjega:
(1)
Na podlagi nacionalnih preiskav, opravljenih leta 2007, je Poljska obvestila Komisijo, da je presegla svojo kvoto za trsko v vzhodnem Baltskem morju (podrazdelki 25-32, vode ES) za leto 2007 za 8 000 t.
(2)
V skladu s členom 23(1) Uredbe Sveta (EGS) št. 2847/93 Komisija lahko od letne kvote države članice odšteje odbitek, kadar ugotovi, da je ta država članica presegla svojo ribolovno kvoto določenega staleža.
(3)
Člen 2 Uredbe Sveta (ES) št. 338/2008 z dne 14. aprila 2008 o prilagoditvi kvot za ribolov trske v Baltskem morju (podrazdelki 25-32, vode ES), ki bodo dodeljene Poljski v letih 2008-2011 (2), določa zmanjšanje znotraj obdobja štirih let, pri čemer v letu 2008 znaša zmanjšanje 10 % količine prelova iz leta 2007, v letih 2009, 2010 in 2011 pa znaša vsakoletno zmanjšanje 30 % količine prelova iz leta 2007.
(4)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Kvote za trsko v Baltskem morju (podrazdelki 25-32, vode ES), dodeljene Poljski za leta 2008-2011, se zmanjšajo, kot je navedeno v Prilogi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. julija 2008

Labels: 20
18
6